CELEX: C2006/060/16
Language: da
Date: 2006-03-11 00:00:00
Title: Domstolens dom (Tredje Afdeling) af  12. januar 2006  i sag C-504/04, Agrarproduktion Staebelow GmbH mod Landrat des Landkreises Bad Doberan (anmodning om præjudiciel afgørelse fra Verwaltungsgericht Schwerin) ( Levnedsmiddeltilsyn — forebyggelse af, kontrol med og udryddelse af visse transmissible spongiforme encephalopatier — nedslagtning af fødselskohorter — proportionalitet )

11.3.2006   
            
            
               DA
            
            
               Den Europæiske Unions Tidende
            
            
               C 60/8
            
         
      DOMSTOLENS DOM
   
   (Tredje Afdeling)
   af 12. januar 2006
   i sag C-504/04, Agrarproduktion Staebelow GmbH mod Landrat des Landkreises Bad Doberan (anmodning om præjudiciel afgørelse fra Verwaltungsgericht Schwerin) (1)
   
   (»Levnedsmiddeltilsyn - forebyggelse af, kontrol med og udryddelse af visse transmissible spongiforme encephalopatier - nedslagtning af fødselskohorter - proportionalitet«)
   (2006/C 60/16)
   Processprog: tysk
   I sag C-504/04, angående en anmodning om præjudiciel afgørelse i henhold til artikel 234 EF, indgivet af Verwaltungsgericht Schwerin (Tyskland) ved afgørelse af 9. januar 2004, indgået til Domstolen den 8. december 2004, i sagen Agrarproduktion Staebelow GmbH mod Landrat des Landkreises Bad Doberan, har Domstolen (Tredje Afdeling), sammensat af afdelingsformanden, A. Rosas (refererende dommer), og dommerne J. Malenovský, A. La Pergola, A. Borg Barthet og A. Ó Caoimh; generaladvokat: M. Poiares Maduro; justitssekretær: ekspeditionssekretær B. Fülöp, den 12. januar 2006 afsagt dom, hvis konklusion lyder således:
   Gennemgangen af det forelagte spørgsmål har intet frembragt, der i forhold til proportionalitetsprincippet kan rejse tvivl om gyldigheden af artikel 13, stk. 1, første punktum, litra c), i Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier, som ændret ved Kommissionens forordning (EF) nr. 1326/2001 af 29. juni 2001 om fastsættelse af overgangsforanstaltninger med henblik på overgang til forordning nr. 999/2001 og om ændring af bilag VII og XI til forordningen, sammenholdt med punkt 2, litra a), og punkt 1, litra a), tredje led, i bilag VII til nævnte forordning.
   
      (1)  EUT C 57 af 5.3.2005.